Kultuuriministeerium

kul@min.ee

22.10.2025 nr 1.3-2.2/4-25-1

**Remondifondi reservi taotlus**

SA Endla Teater taotleb remondifondi reservist 50 000 eurot järgmiste remonttööde teostamiseks, mis on võimalik ja vajalik teostada 2025. aastal:

1. Energiasäästmislahenduste audit teatrihoonele – 15 000 eurot. Auditi läbiviimisega nähakse ette lahendused, millega tagatakse nõuetekohane, optimaalne ja säästlik kasutus kõikidele süsteemidele kütte/ventilatsiooni, hooneautomaatika, mõõte- ja seiresüsteemide, elektri, valgustuse ja olmevee valdkondades. Auditi läbiviimine on vajalik edasiste remonttööde ja investeeringute täpsemaks sihistamiseks ja aitab jõuda halduskulude optimeerimiseni.

2. Teatri väikese saali publikutribüüni poodiumilahenduse uuendamine – 35 000 eurot. Etenduste normaalseks jälgimiseks peab publikuala olema turvaline, esteetiline ja esinduslik. Tribüünid on kasutusel juba 24 aastat ning pole enam piisavalt ohutud ega jäigad - nagisemine segab etenduste jälgimist.

Lugupidamisega

*/Allkirjastatud digitaalselt/*

Roland Leesment

Juhatuse liige/ teatrijuht